ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์และวิธีการขอใช้เปลี่ยนหมายเลขทะเบียนรถตามพระราชบัญญัติรถยนต์พ.ศ. ๒๕๒๒[๑] ตามที่ได้มีประกาศกรมการขนส่งทางบก เรื่องการกำหนดหลักเกณฑ์และวิธีการขอใช้หรือเปลี่ยนหมายเลขทะเบียนรถตามพระราชบัญญัติรถยนต์ พ.ศ. ๒๕๒๒ ประกาศ ณ วันที่ ๑๗ มิถุนายน พ.ศ. ๒๕๕๒ ไว้แล้วนั้นเพื่อให้การปฏิบัติราชการเกี่ยวกับการขอใช้หมายเลขทะเบียนรถหรือเปลี่ยนหมายเลขทะเบียนรถตามพระราชบัญญัติรถยนต์พ.ศ. ๒๕๒๒ เป็นไปด้วยความเรียบร้อยตลอดจนให้การกำหนดตำแหน่งของข้าราชการผู้มีหน้าที่ปฏิบัติตามประกาศนี้เป็นไปตามกฎกระทรวงแบ่งส่วนราชการกรมการขนส่งทางบก กระทรวงคมนาคม พ.ศ. ๒๕๕๒อาศัยอำนาจตามความในมาตรา ๑๐/๓ แห่งพระราชบัญญัติรถยนต์ พ.ศ. ๒๕๒๒แก้ไขเพิ่มเติมโดยพระราชบัญญัติรถยนต์ (ฉบับที่ ๑๒) พ.ศ. ๒๕๔๖กรมการขนส่งทางบกประกาศกำหนดหลักเกณฑ์และวิธีการขอใช้หรือเปลี่ยนหมายเลขทะเบียนรถไว้ดังต่อไปนี้ข้อ ๑ให้ยกเลิกประกาศกรมการขนส่งทางบก เรื่อง การกำหนดหลักเกณฑ์และวิธีการขอใช้หรือเปลี่ยนหมายเลขทะเบียนรถตามพระราชบัญญัติรถยนต์ พ.ศ. ๒๕๒๒ ประกาศ ณ วันที่ ๑๗มิถุนายน พ.ศ. ๒๕๕๒ข้อ ๒การนำหมายเลขทะเบียนรถที่ไม่เคยออกหรือเคยออกให้สำหรับรถคันหนึ่งมาใช้กับรถอีกคันหนึ่ง หมายถึง(๑)การนำหมายเลขทะเบียนรถที่ยังไม่เคยออกออกให้สำหรับรถคันใดไปใช้กับรถที่จดทะเบียนแล้ว(๒)การนำหมายเลขทะเบียนรถเดิมที่ว่างลงเนื่องมาจากมีการเปลี่ยนประเภทรถการแจ้งย้ายออก และได้ย้ายเข้าจังหวัดปลายทางแล้ว หรือมีการแจ้งการไม่ใช้รถตลอดไปไปใช้กับรถที่ขอจดทะเบียนใหม่หรือรถที่จดทะเบียนแล้ว(๓) การนำหมายเลขทะเบียนรถที่จดทะเบียนแล้วไปใช้กับรถที่ขอจดทะเบียนใหม่(๔)การนำหมายเลขทะเบียนรถที่จดทะเบียนแล้วของรถคันหนึ่งไปใช้กับรถที่จดทะเบียนแล้วอักคันหนึ่ง(๕)การนำหมายเลขทะเบียนรถที่ทะเบียนรถถูกระงับโดยผลของกฎหมายไปใช้กับรถที่ขอจดทะเบียนใหม่หรือรถที่จดทะเบียนแล้วข้อ ๓การอนุญาตให้ใช้หรือเปลี่ยนหมายเลขทะเบียนรถตามข้อ ๒ (๑) (๓) และ (๔)ให้เป็นอำนาจของข้าราชการผู้ดำรงตำแหน่งดังต่อไปนี้(๑) ผู้อำนวยการสำนักงานขนส่งกรุงเทพมหานครพื้นที่๕ สำหรับรถที่ขอจดทะเบียนใหม่หรือรถที่จดทะเบียนแล้วในเขตกรุงเทพมหานคร(๒) ขนส่งจังหวัดสำหรับรถที่ขอจดทะเบียนใหม่หรือรถที่จดทะเบียนแล้วในเขตจังหวัดที่รับผิดชอบ(๓) หัวหน้าสำนักงานขนส่งจังหวัดยะลาสาขาอำเภอเบตง สำหรับรถที่ขอจดทะเบียนใหม่หรือรถที่จดทะเบียนแล้วในเขตพื้นที่ความรับผิดชอบ(๔)ข้าราชการตั้งแต่ระดับนักวิชาการขนส่งชำนาญการขึ้นไปหรือข้าราชการตั้งแต่ระดับเจ้าพนักงานขนส่งชำนาญงานขึ้นไปซึ่งได้รับมอบหมายจากบุคคลตาม (๑) (๒) หรือ (๓) แล้วแต่กรณีข้อ ๔ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓ และ ๔เฉพาะการขอสลับหมายเลขทะเบียนรถซึ่งรถคันใดคันหนึ่งจดทะเบียนอยู่ในเขตพื้นที่ความรับผิดชอบบุคคลตามวรรคหนึ่งอาจมอบหมายให้ข้าราชการตั้งแต่ระดับนักวิชาการขนส่งชำนาญการขึ้นไปหรือข้าราชการตั้งแต่ระดับเจ้าพนักงานขนส่งชำนาญงานขึ้นไปในสำนักงานขนส่งกรุงเทพมหานครพื้นที่ ๑, ๒, ๓ และ ๔เป็นผู้อนุญาตเฉพาะการขอสลับหมายเลขทะเบียนรถซึ่งรถคันใดคันหนึ่งจดทะเบียนอยู่ในเขตพื้นที่ความรับผิดชอบได้ข้อ ๕การอนุญาตให้ใช้หมายเลขทะเบียนรถที่ว่างลงเนื่องจากมีการเปลี่ยนแปลงประเภทรถ การแจ้งย้ายออกและได้ย้ายเข้าจังหวัดปลายทางแล้วหรือมีการแจ้งไม่ใช้รถตลอดไปตามข้อ ๒ (๒) หรือที่ทะเบียนถูกระงับตามข้อ ๒ (๕)ให้เป็นอำนาจของข้าราชการผู้ดำรงตำแหน่งดังต่อไปนี้(๑) อธิบดีกรมขนส่งทางบกสำหรับการขอใช้หมายเลขทะเบียนรถทั่วราชอาณาจักรที่เป็นเลขตัวเดียว กลุ่มเลข ๒ตัวเหมือน ๓ ตัวเหมือน และ ๔ ตัวเหมือน และกลุ่มเลขคู่ที่เป็นเลข ๘ และเลข ๙(๒)ผู้อำนวยการสำนักงานขนส่งกรุงเทพมหานครพื้นที่ ๕สำหรับการขอใช้หมายเลขทะเบียนรถในเขตกรุงเทพมหานครที่เป็นกลุ่มเลขเรียง ๓ ตัว และ๔ ตัว กลุ่มเลขหลักพันและกลุ่มเลขคู่ ยกเว้นเลขคู่ ๘ และเลขคู่ ๙(๓) ขนส่งจังหวัดสำหรับการขอใช้หมายเลขทะเบียนรถในเขตจังหวัดที่รับผิดชอบที่เป็นกลุ่มเลขเรียง ๓ตัว และ ๔ ตัว กลุ่มเลขหลักพัน และกลุ่มเลขคู่ ยกเว้นเลขคู่ ๘ และเลขคู่ ๙(๔) หัวหน้าสำนักงานขนส่งจังหวัดยะลาสาขาอำเภอเบตง สำหรับการขอใช้หมายเลขทะเบียนรถในเขตพื้นที่ความรับผิดชอบที่เป็นกลุ่มเลขเรียง๓ ตัว และ ๔ ตัว กลุ่มเลขหลักพันและกลุ่มเลขคู่ ยกเว้นเลขคู่ และเลขคู่ ๙(๕)ข้าราชการตั้งแต่ระดับนักวิชาการขนส่งชำนาญการขึ้นไปหรือข้าราชการตั้งแต่ระดับเจ้าพนักงานขนส่งชำนาญงานขึ้นไป ซึ่งได้รับมอบหมายจากบุคคลตาม(๒) (๓) หรือ (๔)การขอใช้หมายเลขทะเบียนรถในเขตพื้นที่ความรับผิดชอบที่เป็นเลขนอกเหนือจากเลขดังกล่าวข้างต้นแล้วแต่กรณีข้อ ๖ผู้ที่ประสงค์จะนำหมายเลขทะเบียนรถที่ยังไม่เคยออกหรือเคยออกให้สำหรับรถคันหนึ่งมาใช้กับรถอีกคันหนึ่งตามข้อ ๒ ต้องเป็นไปตามเงื่อนไขดังนี้ (๑)มีชื่อเป็นผู้ถือกรรมสิทธิ์หรือผู้ครอบครองรถนั้นในกรณีที่เป็นรถที่อยู่ระหว่างการเช่าชื้อต้องได้รับความยินยอมเป็นหนังซื้อจากผู้เช่าซื้อหรือผู้ให้เช่าซื้อ แล้วแต่กรณี(๒) รถที่จะนำมาขอใช้หรือเปลี่ยนหมายเลขทะเบียนรถจะต้องไม่มีภาษีค้างชำระข้อ ๗การยื่นขอตามประกาศนี้ ให้ยื่น ณ สำนักงานขนส่งกรุงเทพมหานครพื้นที่ ๑, ๒,๓, ๔ หรือ ๕ สำนักงานขนส่งจังหวัด หรือสำนักงานขนส่งจังหวัดยะลา สาขาอำเภอเบตงแล้วแต่กรณี พร้อมด้วยหลักฐาน ดังนี้(๑) ใบคู่มือจดทะเบียนสำหรับรถที่จดทะเบียนแล้วหรือหลักฐานการได้มาตามที่กำหนดไว้ในระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์พ.ศ. ๒๕๓๑ สำหรับรถที่ขอจดทะเบียนใหม่(๒) ภาพถ่ายบัตรประจำตัวประชาชนหรือหนังสือรับรองการจดทะเบียนนิติบุคคลของเจ้าของรถ(๓) หนังสือมอบอำนาจของเจ้าของรถและภาพถ่ายบัตรประจำตัวประชาชนของผู้รับมอบอำนาจ กรณีที่ไม่มาดำเนินการด้วยตนเองข้อ ๘ผู้ที่ได้รับอนุญาตให้นำหมายเลขทะเบียนรถที่ไม่เคยออกหรือเคยออกให้สำหรับรถคันหนึ่งมาใช้กับรถอีกคันหนึ่งจะต้องชำระค่าธรรมเนียมสำหรับการขอใช้หรือเปลี่ยนหมายเลขทะเบียนรถตามอัตราที่กฎหมายกำหนดทั้งนี้ ตั้งแต่บัดนี้เป็นต้นไปประกาศณ วันที่ ๒๖ กุมภาพันธ์ พ.ศ. ๒๕๕๓ชัยรัตน์ สงวนชื่ออธิบดีกรมการขนส่งทางบกปริยานุช/พิมพ์๖พฤษภาคม ๒๕๕๓นันท์นภัสร์/ตรวจ๖พฤษภาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๖ ง/หน้า ๑๘/๙ เมษายน ๒๕๕๓